=== Nordisk sang ===
Blandt valserne i Ruben-samlingen findes også sangoptagelser indsunget af nogle af tidens populære koncertsangere. Disse sange repræsenterer et koncertrepertoire af populære og folkelige sange og viser. Særligt findes danske og svenske sange, men også norske, engelske og franske sange er indsunget. Sangene er typisk indspillet [[a cappella]] eller med klaverakkompagnement. Ofte er sangene redigeret, så de er tilpasset valsernes korte format.<ref name="Danmarks ældste lydoptagelser" />
[[Fil:160,2 Home, Sweet Home.flac|thumb|Home, Sweet Home sunget af Augusta Lütken]]
Af sangerne er [[Augusta Lütken]] den bedst repræsenterede med seks optagelser, herunder ''[[Home, Sweet Home]]'' (fra den engelske opera ''[[Clari or The Maid of Milan]]''), ''[[Godmorgen]]'' (med musik af [[Edvard Grieg]]) og ''[[I Würtzberg ringe de klokker til fest]]'' (med musik af [[P.E. Lange-Müller]]), alle indspillet med klaverakkompagnement (pianist ukendt) og så langt tilbage som i august [[1890]].<ref name="Danmarks ældste lydoptagelser"/> I de sidste to linjer af ''Home, Sweet Home'' kan [[koloratursopran]]en Lütken ikke holde sig fra at vise sig frem med en [[Melisme|vokalmelisme]] og en lang [[trille]] til sidst.
[[Fil:Niels Juel Simonsen - Flyv, fugl! Flyv - Ruben-samlingen - 09-2.ogg|thumb|Flyv, fugl! Flyv sunget af Niels Juel Simonsen]]
Den også populære koncertsanger [[Niels Juel Simonsen]] findes indspillet med en dansk [[aftensang]], ''[[Flyv, fugl! Flyv]]'', samt to duetter med [[Anne Christine Thorning-Lembcke]], den danske ''[[I skoven]]'' og den franske ''[[La brise est douce]]'' fra Gounods opera ''Mireille'', alle højst sandsynligt med klaverakkompagnement af sangerindens ægtemand, operarepetitør Gustav Adolph Lembcke. Disse indspilninger har fundet sted 31. maj [[1894]], hvilket annonceres i slutningen af to af valserne.<ref name="Danmarks ældste lydoptagelser"/>
[[Fil:25,3 Per Svinaherde.flac|thumb|Per Svinaherde sunget af August Stitz]]
[[Baryton (stemme)|Bas-barytonen]] [[August Stitz]], der ved siden af sit virke som guldsmed optrådte som koncertsanger, er repræsenteret med to uakkompagnerede svenske sange, ''[[Per Svinaherde]]'' og ''[[Du gamla, Du fria|Du gamla, du friska]]'', hvor den sidste genkendes som en tidlig udgave af [[Sverige]]s [[nationalsang]].<ref name="Danmarks ældste lydoptagelser"/> Særligt i ''Per Svinaherde'' kommer Stitzes dybe stemme til sin ret i en dramatisk fortolkning, der ender med iscenesat publikumsbifald.
[[Fil:37,2 Längtan till landet.flac|thumb|Längtan till landet sunget af Berggreen-kvartetten]]
Blandt sangene finder man også en dansk sømandsvise, ''[[I sund og i bælt]]'' indsunget af [[Peter Cornelius (operasanger)|Peter Cornelius]] med klaverakkompagnement af [[Robert Henriques]], og den svenske sang ''[[Längtan till landet]]'' udsat for [[mandskor]] og indsunget uden akkompagnement af [[Berggreens Kvartet]].<ref name="Danmarks ældste lydoptagelser"/>
[[Fil:163,1 Killebukken.flac|thumb|Killebukken sunget af Anna Norrie]]
Hvor usædvanligt det var at høre sin egen indspillede stemme og måske også betydningen af de optagetekniske begrænsningen, kommer til udtryk i slutannonceringen af den norske sang ''[[Killebukken]]'' indsunget af den svenske operettesanger [[Anna Norrie]]. Hvor man i annonceringen typisk fastslår dato og navn, annoncerer Norrie derimod sin utilfredshed med resultatet af optagelsen: ”''Jag tycker min stemma låter förskräckligt [i] fonografen. Jag vill aldrig sjunge i den mer. Anna Norrie''.”<ref name="Danmarks ældste lydoptagelser"/> Sangerinden ombestemte sig dog senere og indspillede grammofonplader i Stockholm i 1905 og 1912.[[Fil:Benjamin Pedersen - 1891 - Sophus Juncker-Jensen - Royal Danish Library.jpg|left|thumb|upright|Benjamin Pedersen, 1891 (Det Kgl. Bibliotek)]]
Samfund Kultur Teknologi Ledelse Kulturhistorie Naturvidenskab